
   ОТ ДИМИТЪР НИКОЛОВ НИКОЛОВ – 
   КМЕТ НА ОБЩИНА БУРГАС
Относно: промяна на вида на социална услуга в общността  от „Защитено жилище“ в „Защитено жилище за жени над 18 години с умствена изостаналост“
 
УВАЖАЕМИ ОБЩИНСКИ СЪВЕТНИЦИ,

До Кмета на община Бургас е изпратено писмо от директора на Регионална дирекция за социално подпомагане, с което информира, че във връзка с прието Постановление № 170 на Министерски съвет от 26.06.2014 г. са извършени изменения и допълнения в чл.36, ал 2 от Правилника за прилагане на Закона за социално подпомагане /ППЗСП/.

В чл. 36, ал.2, т.7, „д“ от ППЗСП, считано от 01.01.2015 г. се регламентират диференцирани наименования на социалната услуга „Защитено жилище“ /ЗЖ/ в зависимост от вида увреждане на целевата група потребители, а именно: 
аа) защитено жилище за хора с психични разстройства;

бб) защитено жилище за хора с умствена изостаналост;

вв) защитено жилище за хора с физически увреждания.

В община Бургас функционира „Защитено жилище “, разкрито със Заповед № РД01-204/31.03.2006 г. на Изпълнителният директор на Агенция за социално подпомагане. Защитеното жилище се намира в кв. „Акациите” на ул. „Венелин“ №  и е с капаците 7 девойки с умствена изостаналост.
С оглед на изложеното и предвид предстоящото въвеждане на диференцирано финансиране, е необходимо Общински съвет Бургас да вземе Решение за промяна на социалната услуга от „Защитено жилище“ в „Защитено жилище за жени над 18 години с умствена изостаналост“.
На основание чл.21 ал.1 т.23 и ал.2 от Закона за местно самоуправление и местна администрация, във връзка с чл. 18, ал.1, т.2  от Закон за социално подпомагане, във връзка с чл. 36, ал.2, т.7, буква „д“, „бб“ и чл.36 в, ал.1, т.1, предл. второ и ал.3, т.1 от Правилника за прилагане на закона за социално подпомагане, предлагам Общинския съвет да вземе следното:
Р Е Ш Е Н И Е:
1. Считано от 01.01.2015 г. социалната услуга „Защитено жилище“ променя вида си в „Защитено жилище за жени над 18 години с умствена изостаналост“ и запазва капацитета си - 7 нуждаещи жени с умствена изостаналост и числеността на персонала - 5 щатни бройки. 
      2. Средствата за осъществяване на дейността на променената социална услуга, включващи: работни заплати, осигурителни вноски и цялостната издръжка, ще са осигурени съгласно Закона за държавния бюджет на Република България за 2015 г. по стандарти и критерии, определени с Решение на Министерски съвет - стандарти за делегирана държавна дейност.


Приложения:

1. Копие на Писмо с вх. № 24-00-1854/20.10.14 г.от директора на Регионална дирекция за социално подпомагане.

2. Копие на Заповед № РД01-204/31.03.2006 г. на Изпълнителният директор на Агенция за социално подпомагане.

